2015 e Breizh


Darvoudoù

C'hwevrer
Sul 8 a viz C'hwevrer : votadegoù e kumunioù Saoudan, el Liger-Atlantel, ha Langoed, en Il-ha-Gwilen, da c'houlenn digant an dud 1) ha fellout a ra dezho ma vefe ur rannvro Breizh gant pemp departamant ; 2) ha fellout a ra dezho ma vefe unanet ar pemp kuzul-departamant hag ar c'huzul-rannvro d'ober ur vodadenn hepken evit Breizh. Ouzhpenn an tri-c'hard eus an dud o doa votet o deus respontet ya d'an daou c'houlenn e pep hini eus an div gumun.

Meurzh
Sul 22 a viz Meurzh ha Sul 29 a viz Meurzh : tro gentañ hag eil tro dilennadeg ar guzulierien evit kuzulioù-departamant ar Stad C'hall.

Ebrel
29 a viz Ebrel : panelloù divyezhek zo bet lakaet e Sant-Nazer, ur pezh tra en ur gumun ma oa bet stanket pep tra evit ar brezhoneg ha Breizh gant ar maer kozh, Joël Batteux.

Mae
23-24-25 a viz Mae : Gouel Broadel ar Brezhoneg, adsavet gant tud yaouank ar strollad Ai 'ta, a lide e zek vloaz e Tremargad.

Mezheven
7 a viz Mezheven ha 14 a viz Mezheven : votadeg en eizh kumun eus pemp departamant Breizh, aozet gant ar gevredigezh Dibab-Décidez la Bretagne, da c'houlenn ouzh an dud ha fellout a ra dezho e vefe unanet ar pemp departamant en ur rannvro hepken ha daoust ha fellout a ra dezho e vefe savet ur vodadenn hepken evit Breizh he femp departamant e-lec'h ar c'huzul-rannvro hag ar c'huzulioù-departamant a zo bremañ.
Lun 15 a viz Mezheven : marv ar politiker breizhat Jean-Yves Cozan (76 vloaz).

Gwengolo
Meurzh 1añ a viz Gwengolo : ur skol Diwan nevez zo digoret e Pontekroaz, e Bro-Gerne.
Sadorn 19 a viz Gwengolo : Kolier an Erminig roet da Philippe Argouarc'h, Patrick Mareschal, Eugène Riguidel hag Yvon Palamour gant Skol-Uhel ar Vro.

Here
18 a viz Here : votadeg e , e Bro-Leon
Sul 8 a viz C'hwevrer : votadegoù aozet gant Dibab e kumunioù Sant-Ervlan ha Trefieg, el Liger-Atlantel, Lokmelar ha Sant-Riwal, e Penn-ar-Bed, Chapel-Karozh ha Malastred, er Mor-Bihan, da c'houlenn digant an dud 1) ha fellout a ra dezho ma vefe ur rannvro Breizh gant pemp departamant ; 2) ha fellout a ra dezho ma vefe unanet ar pemp kuzul-departamant hag ar c'huzul-rannvro d'ober ur vodadenn hepken evit Breizh.

Du
8 a viz Du : freuz-stal a ra embannadurioù Emgleo Breiz.

Kerzu
Sul 6 ha Sul 13 a viz Kerzu : kentañ hag eil tro dilennadegoù izili ar c'huzulioù-rannvro e rannvroioù Bro-C'hall.
Gwener 18 a viz Kerzu : dilennet eo Jean-Yves Le Drian da brezidant Kuzul-rannvro Breizh.

Marvioù 
Herri ar Borgn, skrivagner brezhonek
Pierre Brice, aktor
Jean-Yves Cozan, politiker
Pierre Duclos, kazetenner
Guy Étienne, bredvezeg ha skrivagner
Louis Lallour, kaner kan-ha-diskan
Job Lec'hvien, beleg ha troer brezhonek
Henri Lécuyer, kargad uhel
François Mahé, marc'hhouarner
Albert Poulain, kaner, konter ha dastumer
Erwan Roparz, soner
Naig Rozmor, skrivagnerez vrezhonek
Marc Simon, manac'h ha levraoueger
Bernard Tanguy, enklasker
René Vautier, filmaozer

 

Istor Breizh en XXIvet kantved
2015